《大丹诗四首》
唐代·李浩

混沌未分我独存，包含四象立乾坤。

还丹须向此中觅，得此方乾至妙门。

煮石烹金炼太元，神仙不肯等闲传。

人能认得其中理，夺尽乾坤造化权。

百首荒辞义亦深，因传同道决疑心。

华池本是真神水，神水元来是白金。

取将白金乾鼎器，鼎成潜伏汞来侵。

汞入金鼎终年尽，产出灵砂似太阴。

作者简介：唐人，字太素。隐青城山牡丹坪。作大丹诗百首行世。